Շրի- Լանկայի դատարանը ֆրանսիացի երեք զբոսաշրջիկների 6-ամսյա պայմանական ազատազրկման և տուգանքի է ենթարկել` Բուդդայի արձանն անարգելու համար: Ֆրանսիացիները` 2 կին և 1 տղամարդ, բուդդիստական կղզի-պետության կենտրոնական մասում` Քանդի քաղաքում, որոշել են լուսանկարվել Բուդդայի արձանի հետ: Տղամարդը փորձել է կրկնօրինակել Բուդդայի դիրքը, իսկ կանանցից մեկը համբուրել է արձանի շուրթերը: Հետո Շրի-Լանկայի հարավ-արևմտյան Գալլե քաղաք գալով, նրանք լուսանկարչատուն են մտել և խնդրել են տպագրել նկարները: Բայց արի ու տես` այդ լուսանկարները վիրավորել են հավատացյալ աշխատակիցների զգացմունքները (տեղեկացրել է «Ֆրանս Պրես» գործակալությունը):